Cynthia Nixon

**Cynthia Nixon** (rođena 9. aprila, 1966.) američka je pozorišna i filmska, pozorišna i televizijska glumica nagrađivana Tonyjem i Emmyjem u širokoj javnosti poznata po svojoj ulozi advokatkinje Mirande Hobbes u seriji *[[Sex and the City]]*.

## Biografija
Nixon je rođena Njujorčanka, koja je u svet glume ušla već sa 12 godina, ali potvrdu je dobila tek 1980. godine za njen broadwayski debi u ulozi Dinahe Lord u predstavi *[[The Philadelphia Story]]*, za šta je dobila Theatre World Award, 1981. godine.

Kao brucoškinja, 1984. glumila je u dva broadwayska hita reditelja Mike Nicholsa: u *[[The Real Thing]] *, u kojoj je glumila ćerku Jeremy Ironsa i Christine Baranski i u predstavi *[[Hurlyburly]] *. Iste godine imala je kratku ali zapaženu ulogu u *[[Amadeus (film)|Amadeusu]]* Miloša Formana, a prvu značajnu sporednu filmsku ulogu dobila je 1986. u filmu *[[The Manhattan Project]]*. Glumila je i u miniseriji *[[The Murder of Mary Phagan]] * sa Jack Lemmonom i Kevinom Spaceyjem.

Godine 1988. glumila je Juliju u *[[Romeo and Juliet]]* na New York Shakespeare Festivalu, kao i u nekoliko uloga u *[[The Heidi Chronicles]]* na Broadwayu 1989. godine 1994. zamenila je Marciu Gay Harden u ulozi Harper Pitt u drugom delu Kushnerove predstave *[[Angels in America]]* i bila je nominovana za Tony Award za najbollju sporednu glumicu u predstavi za ulogu u *[[Indiscretions]]*, 1996. godine. To je bila već njena šesta uloga na Broadwayu. Glumila je i u nagrađivanoj predstavi *[[The Last Night of Ballyhoo]] (1997).

Nixon je jedna od osnivačica pozorišne trupe [[The Drama Dept.]], koja uključuje glumce i glumice kao što su [[Sarah Jessica Parker]], [[Dylan Baker]], [[John Cameron Mitchell]] i [[Billy Crudup]].

Imala je uloge u filmovima kao što su *Addams Family Values * (1993), *Marvin’s Room * (1996) i *The Out-of-Towners * (1999)., ali nijedna od ovih uloga joj nije donela slavu.

Svoju pravu popularnost je dobila glumeći racionalnu i ciničnu advokatkinju potpuno predanu poslu, Mirandu Hobbes u seriji *Sex and the City* (1998-2004). Posle dve nominacije za nagradu [[Emmy Award|Emmy]] u 2002. i 2003., konačno je dobila [[Emmy Award za najbolju sporednu glumicu u seriji – komedija|Emmy za sporednu ulogu u seriji]], 2004. godine.

Pojavljivala se u serijama kao što su *ER*, kao i u još jednoj lekarskoj seriji *House*. Za ulogu [[Eleanor Roosevelt]] u *Warm Springs* (2005) dobila je nominaciju za Emmy. Godine 2006. osvojila je [[Tony Award za najbolju glavnu glumicu u predstavi]] za ulogu u *Rabbit Hole*.

== Privatni život ==
Nixon je bila u vezi sa profesorom engleskog, [[Danny Mozes]]om od 1988. do 2003. godine i sa njim ima dvoje dece, Samanthu (1996) i Charlesa Ezekiela (2002). Godine 2004. počele su da se šire glasine da je Cynthia Nixon u vezi sa aktivistkinjom [[Christine Marinoni]]. Februara 2005. *New York Post* je objavio da se Nixon seli na [[Brooklyn]] sa svojom devojkom, ali je Nixon to demantovala januara 2006. u *The New York Times*-u, rekavši da je prioritet imalo školovanje njene dece u školama na Manhattanu i da se zato nije preselila. Nixon nije napravila veliku priču od njenoj coming outa. Pričajući o svojoj vezi sa *New York magazine-om, 2006. godine, Nixonova je rekla da nikada nije potiskivala svoju seksualnost: „Nisam se borila, nisam pokušavala da potisnem. Srela sam ovu ženu i zaljubila se u nju [...]“ Kada se outovala kao lezbejka, Nixon kaže da su je novinari i fotografi proganjali, kao i njenu devojku, ali onda je sve to prestalo: „Paparaci su bili ispred moje kuće. Kod roditelja moje devojke bili su engleski novinari. Zvali su telefonom svaku osobu sa kojom je ona išla u školu. Zamalo da me stave na naslovnu stranu People magazina. A onda je prestalo, jer zapravo nije bilo ništa da se kaže. […] ako vas neko juri, prestanite da bežite. I oni će prestati da vas jure.“

Nixon je imala rak dojke, ali zbog stigme u Hollywoodu krila je to skoro dve godine. Posle toga, ne samo da priznaje da je imala rak dojke, već je postala aktivistkinja i uspela je da ubedi NBC da emituje njenu emisiju o raku u udarnom terminu.

## Uloge
Njene filmske i televizijske uloge, između ostalog, uključuju:
* *[[One Last Thing...]]* (2006)
* *[[Little Manhattan]]* (2005)....Leslie
* *[[House (TV series)|House]]* (2005, TV)
* *One Last Thing* (2005)
* *[[Warm Springs (film)|Warm Springs]]* (2005)...Eleanor Roosevelt
* *[[Sex and the City]]* (from 1998 to 2004)...Miranda Hobbes
* *Kiss Kiss, Dahlings/The Last Mile* (2002)
* *[[Igby Goes Down]]* (2002)....Mrs. Piggee
* *Advice From a Caterpillar* (2001)
* *Papa's Angels* (2000)
* *[[The Outer Limits]]*: "Alien Radio" (1999)
* *[[Marvin's Room]]* (1996)
* *[[Baby's Day Out]]* (1994), 
* *[[Addams Family Values]]* (1993), 
* *[[Murder She Wrote]] episode:Threshold of Fear* (1993)…. Alice Morgan 
* *[[The Pelican Brief]]* (1993)….Alice Stark
* *[[Let It Ride (film)|Let It Ride]]* (1989)….Evangaline
* *[[The Murder of Mary Phagan]]* (1988)….Doreen
* *[[Tanner '88]]* (1988, television series)
* *[[Manhattan Project (film)|The Manhattan Project]]* (1986)
* *[[O.C. and Stiggs]]*
* *[[Amadeus (film)|Amadeus]]* (1984) 
* *My Body, My Child* (1982)
* *[[Prince of the City]]* (1981)
* *[[Little Darlings]]* (1980)

## Reference

## Vanjske veze

* 
* 
* 
* Interview with Nixon on educational advocacy
* Cynthia Nixon  - *Downstage Center* interview at American Theatre Wing.org